Rolando Uríos
<s>Rolando Uríos Fonseca (Bayamo, 27. siječnja 1971.) je umirovljeni kubansko-španjolski rukometaš i reprezentativac.</s><s>Za vrijeme igračke karijere je bio pivot te je slovio za jednog od najboljih rukometaša svoje generacije.</s><s>Nakon kratkih karijera u Veszprému i Ivryju, Uríos je 2001. godine potpisao za BM Ciudad Real, gdje je igrao do umirovljenja 2009. godine.</s><s>S Realom je osvojio nekoliko domaćih i europskih naslova, a njegov broj (17) je za vrijeme postojanja kluba bio trajno umirovljen.</s><s>Tu je čast uz njega imao samo Talnt Dujšebajev.</s>

<s>Reprezentativnu karijeru je započeo s Kubom, s kojom je 1999. godine bio najbolji strijelac Svjetskog prvenstva u Egiptu, postigavši 57 golova.</s><s>Kuba je turnir završila na osmom mjestu, što im je bio najbolji plasman u povijesti.</s><s>Uríos je na tom turniru ušao i u idealnu momčad na mjestu pivota.</s><s>S Kubom je igrao i na Olimpijadi 2000. godine te je, iako je Kuba s pet poraza ispala već u prvoj fazi, uspio završiti na četvrtom mjestu najboljih strijelaca.</s><s>Nedugo zatim, Uríos je stekao španjolsko državljanstvo te je započeo igrati za tu zemlju, s kojom je 2005. godine bio svjetski prvak, a naredne godine i europski doprvak.</s>

<s>Nakon umirovljenja, od 2011. godine, bavi se trenerskim poslom.</s>

<s>Kubanski rukometaši
Španski rukometaši
Svjetski prvaci u rukometu
Panamerički prvaci u rukometu
Rukometni treneri
Biografije, Bayamo</s>

